Verkeerspolisie rig streng waarskuwingArgieffoto: Gautengse verkeerspolisie Met ŉ groot toename in verkeer uit Gauteng wat die komende Kersnaweek verwag word, het die provinsie se verkeerspolisie ŉ waarskuwing gerig dat geen oorlaaide minibustaxi of voertuig die provinsie sal verlaat nie. “Beamptes van die Gauteng-verkeerspolisie is by alle uitgaande taxiroetes regoor die provinsie ontplooi,” het Busaphi Nxumalo, die verkeerspolisie se woordvoerder, gesê. “Dit is iets waarop ons tans fokus: Verskeie minibustaxi’s en voertuie word oorlaai om soveel passasiers as moontlik te vervoer. Oorlaaide voertuie dra by tot die voorkoms van noodlottige ongelukke.” Sy het gewaarsku dat enige oorlaaide taxi of voertuig wat opgespoor word, dadelik geskut sal word.